*****

ΚΑΝΟΝΙΣΜΟΣ (ΕΟΚ) αριθ. 3210/88 ΤΟΥ ΣΥΜΒΟΥΛΙΟΥ

της 17ης Οκτωβρίου 1988

για το άνοιγμα, όσον αφορά το έτος 1988, έκτακτης αυτόνομης ποσοστώσεως κατά την εισαγωγή βοείου κρέατος εκλεκτής ποιότητας νωπού διατηρημένου σε απλή ψύξη ή κατεψυγμένου που υπάγεται στους κωδικούς ΣΟ 0201 και 0202 καθώς και προϊόντων των κωδικών ΣΟ 0206 10 95 και 0206 29 91 της συνδυασμένης ονοματολογίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, έχοντας υπόψη την κατάσταση της αγοράς του βοείου κρέατος στο εσωτερικό καθώς και στο εξωτερικό της Κοινότητας και λαμβάνοντας υπόψη το ενδιαφέρον της Κοινότητας να διατηρήσει αρμονικές εμπορικές σχέσεις με ορισμένες τρίτες χώρες, θα πρέπει να ανοίξει για το έτος 1988 και κατά τρόπο αυτόνομο, μια έκτακτη δασμολογική κοινοτική ποσόστωση με δασμό 20 % για την εισαγωγή 2 000 τόνων βοείου κρέατος εκλεκτής ποιότητας νωπού διατηρημένου σε απλή ψύξη ή κατεψυγμένου που υπάγεται στους κωδικούς ΣΟ 0201 και 0202 καθώς και προϊόντων που υπάγονται στους κωδικούς ΣΟ 0206 10 95 και 0206 29 91·

ότι ενδείκνυται να εξασφαλισθεί, ιδίως, η συνεχής και με ίσους όρους πρόσβαση όλων των ενδιαφερομένων εμπορευομένων της Κοινότητας στην εν λόγω ποσόστωση και η αδιάλειπτη εφαρμογή του προβλεπομένου γι' αυτή τη δασμολογική ποσόστωση ποσοστού σε όλες τις εισαγωγές των εν λόγω προϊόντων σε όλα τα κράτη μέλη και μέχρις ότου εξαντληθεί η προβλεπόμενη ποσότητα· ότι για το σκοπό αυτό κρίνεται σκόπιμο ένα σύστημα χρησιμοποίησης της δασμολογικής ποσόστωσης βασιζόμενο στην υποβολή πιστοποιητικού αυθεντικότητας που να εγγυάται το είδος, την προέλευση και την καταγωγή των προϊόντων·

ότι οι λεπτομέρειες εφαρμογής πρέπει να θεσπισθούν σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2248/88 (2),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται για το 1988 έκτακτη κοινοτική ποσόστωση για το βόειο κρέας εκλεκτής ποιότητας νωπό διατηρημένο σε απλή ψύξη ή κατεψυγμένο που υπάγεται στους κωδικούς ΣΟ 0201 και 0202 καθώς και για προϊόντα υπαγόμενα στους κωδικούς ΣΟ 0206 10 95 και 0206 29 91 της συνδυασμένης ονοματολογίας.

Το συνολικό ύψος της ποσοστώσεως αυτής ανέρχεται σε 2 000 τόνους εκφρασμένους σε βάρος προϊόντος.

2. Στα πλαίσια της ποσοστώσεως της παραγράφου 1, ο εφαρμοζόμενος δασμός καθορίζεται σε 20 %.

Στην εν λόγω ποσόστωση δεν εφαρμόζεται καμία εισφορά.

Άρθρο 2

Σύμφωνα με την διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68, καθορίζονται οι λεπτομέρειες εφαρμογής του παρόντος κανονισμού και ιδίως:

α) οι διατάξεις που εξασφαλίζουν το είδος, την προέλευση και την καταγωγή των εν λόγω προϊόντων·

β) οι διατάξεις οι σχετικές με την αναγνώριση του εγγράφου που επιτρέπει να εξακριβωθούν οι εγγυήσεις που προβλέπονται στο στοιχείο α).

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 17 Οκτωβρίου 1988.

Για το Συμβούλιο

Ο Πρόεδρος

Γ. ΠΟΤΤΑΚΗΣ

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 198 της 26. 7. 1988, σ. 24.